Diari Oficial de la Generalitat Valenciana


Sumari del DOGV 6677, del 23-12-2011 (2011/12869)

RESOLUCIÓ de 12 de desembre de 2011, de la directora de l'Agència de Foment i Garantia Agrària, per la qual es convoquen, per a l'exercici 2012-2013, les ajudes al sector vitivinícola de la Comunitat Valenciana per a la promoció en mercats de tercers països, regulades en l'Orde de 25 de març de 2009, de la Conselleria d'Agricultura, Pesca i Alimentació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12270


Data del document
:   12-12-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 12 de desembre de 2011, de la directora de l'Agència de Foment i Garantia Agrària, per la qual es convoquen, per a l'exercici 2012-2013, les ajudes al sector vitivinícola de la Comunitat Valenciana per a la promoció en mercats de tercers països, regulades en l'Orde de 25 de març de 2009, de la Conselleria d'Agricultura, Pesca i Alimentació.  
 [2011/12748]  
En el Reial Decret 244/2009, de 27 de febrer, per a l'aplicació de les mesures del programa de suport al sector vitivinícola espanyol (BOE núm. 51, de 28.02.2009), en la seua redacció vigent, es recull el conjunt de disposicions que despleguen el programa de suport del sector vitivinícola per a l'aplicació del nou marc normatiu al nostre país, a fi de contribuir a la millora de la competitivitat del sector vitivinícola espanyol.  
En l'Orde de 25 de març de 2009, de la Conselleria d'Agricultura, Pesca i Alimentació (DOCV núm. 5985, de 31.03.2009), i en la seua modificació aprovada per mitjà de l'Orde 1/2011, de 28 de juny (DOCV núm. 6561, de 08.07.2011), es regula el procediment per a la concessió a la Comunitat Valenciana de les ajudes previstes en el capítol II, secció 1, Promoció en mercats de països tercers, del Reial Decret 244/2009; en particular, en l'article 5.1 s'establix que per mitjà d'una resolució anual es procedirà a la convocatòria pública per a la presentació de sol·licituds.  
D'acord amb tot això i amb el que es preveu en la disposició final primera de l'Orde de 25 de març de 2009, resolc:  
  
Primer  
Convocar per al període 2012-2013 les ajudes al sector vitivinícola de la Comunitat Valenciana per a la promoció en mercats de tercers països.  
  
Segon  
El termini de presentació de sol·licituds finalitza el 28 de febrer de 2012.  
  
Tercer  
No s'admetran a tràmit les sol·licituds que es presenten fora del termini establit en la convocatòria i, per tant, se'n resoldrà la inadmissió, que haurà de ser notificada als interessats en els termes previstos en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quart  
El finançament de les accions previstes en el Reial Decret 244/2009, de 27 de febrer, abans esmentat, capítol II, secció 1, Promoció en mercats de països tercers, en l'apartat 1 de l'article 4, es realitzarà a càrrec del Fons Europeu de Garantia, de conformitat amb l'article 3 del Reglament (CE) número 1290/2005, del Consell, de 21 de juny de 2005, sobre el finançament de la política agrícola comunitària.  
  
Quint  
Contra esta resolució, que posa fi a la via administrativa, es pot interposar potestativament un recurs de reposició davant de la directora de l'Agència Valenciana de Foment i Garantia Agrària en el termini un mes, comptador des de l'endemà de la publicació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener; o impugnar-se directament davant dels jutjats contenciosos administratius en el termini de dos mesos, comptadors des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.   
  
València, 12 de desembre de 2011.- La directora: Amparo Montoro Blasco.